इससे पूर्व माह के दौरान लाखों के समन शुल्क सामने आते रहे हैं। लेकिन यातायात पुलिस ने १५ जुलाई से सघन वाहन चेकिंग अभियान चलाते हुए २२ जुलाई तक ३७१ वाहनों के खिलाफ चालानी कार्रवाई करते हुए १ लाख २६ हजार ५०० रूपए समन शुल्क वसूले। बताया जाता है कि पुलिस अधीक्षक तिलक सिंह के निर्देशन में यातायात प्रभारी बिजेन्द्र मिश्रा ने कोतवाली चौराहा पर टीम लगाते हुए बाइक तथा ऑटों चालकों के लायसेंस व बीमा रजिस्ट्रेशन के साथ हेलमेट व तीन सवारी पर चेकिंग आरम्भ किया था। इस दौरान शराब पीकर वाहन चलाने वाले चालक भी सामने आए, जहां यातायात पुलिस ने चालान कर न्यायालय भेज दिया। शराब पीकर वाहन चलाने वाले ११ वाहनों को पकड़ा गया। यातायात प्रभारी बिजेन्द्र मिश्रा का कहना है कि अभी तक वाहन चालकों को बार बार समझाईश देकर अपील की जाती रही है। लेकिन अब लगातार चालानी कार्रवाई कर उन्हें कागजातों व अन्य जरूरी दस्तावेजों को पास रखने विवश किया जाएगा। साथ ही वाहन को नाबालिग बच्चों को ना देने की भी चेतावनी वाहन चालकों को दी गई है। कार्यक्रम के दौरान सहायक उपनिरीक्षक अमोश रावलकर बेनीराम, कुशल सिंह ठाकुर, प्रधान आरक्षक राजेंद्र सिंह, साहिबा सिंह, उमेश सिंह, आरक्षक रामधनी तिवारी, प्रकाश तिवारी के साथ यातायात विभाग के अन्य स्टाफ शामिल रहे।...